**Referat fra styremøte i FF-OsloMet 27. februar 2018**

Til stede: Erik Dahlgren, Eldbjørg Marie Schön, Gyrid Vikøren, Anne-Catrine Wolden, Anders Martinsen, Ismail Hassan, Kirsten Klæbo, Mira Aaboen Sletten, Bennedichte C.R. Olsen og Arve Angen (referent)

Innkalling og referat fra forrige styremøte ble godkjent.

**1.IDF-saker v/Erik**

15/18-Saksbehandling av organisasjonsendringer ved OsloMet

Universitetsstyret skal selv fatte beslutningene ved organisasjonsendringer i den faglige linjen organisasjonens nivå 1 (ledelsen), 2 (fakultetene) og 3 (instituttene), og i den administrative linjen organisasjonens nivå 1 og 2.

Utfordringen er om beslutningstakerne på nivåene under dette er kompetente nok. Vi mener derfor det bør settes av tid og ressurser til å heve kompetansen til disse.

16/18-HiOABiL-søknad om velferdsmidler for året 2018

Dette er greit for styret.

17/18-Utviklingsavtale mellom OsloMet og Kunnskapsdepartementet

Styret mente demokratiet kunne vært med som ett av de strategiske områdene.

18/18-Etablering av masterstudium i bygg- og konstruksjonsteknikk

Siden vi nå har blitt universitet kan vi godkjenne slike saker selv. Vi støtter etableringen av dette studiet.

19/18-Nedlegging av bachelorstudiet i Facility Management og oppheving av graden

Vi må her spørre hva som skjer med de involverte ansatte som følge av at studier legges ned.

20/18-Nedlegging av fellesgradsstudiet International Master in Digital Library Learning (DILL) og oppheving av graden

Også her må vi spørre om hvilke konsekvenser dette får, blant annet for de involverte ansatte?

21/18-Invitation to sign The Magna Charta Universitatum

Hva slags betydning får egentlig denne avtalen for OsloMet, og for de ansatte?

22/18-Rapport skikkethetsvurdering ved OsloMet for 2017

Styret tar rapporten til etterretning. Det ser ut til at ordningen med skikkethet fungerer godt.

23/18-Kvalitetsrapport for OsloMet – storbyuniversitetet. Studieåret 2016-2017

Styret tar rapporten til etterretning.

24/18-Studentombudets årsrapport for 2017

Styret tar rapporten til etterretning.

25/18-Etatsstyringsmøtet 2018

Denne saken ser grei ut. Det er meldt inn fire saker til møtet: Første erfaringer som universitet, digitalisering, livslang læring og profesjonsfaglig kompetanse.

26/18-Status og fremdrift i implementering av universitetsstatus og navneendring

Styret spør seg om ikke man bør ta en ny runde på fargevalg. Gult varsler f.eks. smitte, og gult og svart forbindes med billigkjeder.

Styret mener det er mest praktisk med fullt navn i e-postadressene, ikke brukernavnet som det nå foreslås.

27/18-Rektors orienteringer 6. mars 2018

Her var det opprinnelig èn sak, som senere har blitt trukket tilbake.

28/18-Internrevisjonens perioderapport 01.01.17-31.12.17

Styret tar rapporten til etterretning.

29/18-Forslag til revisjonsplan – perioden 01.01.18-01.07.18

Styret tar planen til etterretning.

30/18-Utarbeidelse av måltavle for OsloMet

Noen av disse målene er veldig ambisiøse, uten at det er satt av ekstra tid for ansatte til å oppnå disse.

31/18-Årsrapport 2017

Styret tar rapporten til etterretning.

32/18-Årsregnskap og økonomisk status for 2017

Styret tar regnskapet til etterretning. Vi registrerer at det er underskudd for første gang på lenge.

33/18-Evaluering av internrevisjon ved OsloMet

Vi har kun èn person i internrevisjonen, og det ønskes større kapasitet.

Styret mener OsloMet bør ordne dette internt, i tråd med intensjonene i Adm. for fremtiden.

34/18-Administrasjonen orienterer

Det ligger ingen dokumenter vedlagt.

35/18-Tjenestemannorganisasjonene orienterer

Vi har ingen saker å orientere om denne gangen.

**2.Program ou-seminar Kiel v/Eldbjørg**

Eldbjørg har sendt ut forslag til program. Styret hadde ingen kommentarer til dette. Det er foreløpig få påmeldte til seminaret.

**3.Program styreseminar høst 18 v/Eldbjørg**

Seminaret skal være en gang i august, men ikke i oppstartukene (uke 33 og 34).

Det kom frem ønske om en tidsplan i forbindelse med de lokale forhandlingene til høsten. Vi prøver å utarbeide en slik.

**4.Politikkdokument ta-ansatte v/Gyrid og Arve**

Styret vedtok at vi skulle gå for det foreslåtte politikkdokumentet. Det skal være et grunnlagsdokument, og Arbeidsprogrammet har forrang. Klubben FA får et spesielt ansvar med å følge det opp.

**5.Årsmøtepapirer v/Eldbjørg, Erik og Arve**

Vera Berg blir møteleder. Bennedichte blir referent. Kirsten og Anne-Catrine blir tellekorps.

Det er viktig at de nyvalgte klubblederne kommer på årsmøtet, siden det formelle valget av klubbledere skjer der.

Erik må ha de siste innspillene til årsberetningen så fort som mulig.

På medlemsmøtet før årsmøte skal Mira presentere tallene i undersøkelsen om lønn. Det er fire strategiske «veier» vi kan velge: Fortsette som tidligere med å gå for 4 ltr (maks 75 000 kr), en med noe færre lønnstrinn (f.eks. 1-2 ltr), èn hvor vi har noe flatt og noe individuelt og èn vei hvor vi prioriterer grupper. Forutsatt at vi fortsatt opererer med lønnstrinn ved forhandlingene, ellers blir det pengesummer. Kirsten vil på møtet orientere om punktet om pensjonsalder.

Budsjettforslaget som ble lagt frem for styret ble godkjent.

**6.Orienteringssaker**

Høring om hovedtariffoppgjøret – send mail til Erik hvis dere har noe, frist 2. mars. Eldbjørg har svart noe.

Vi har fått tilbud om kurs i visuell fasilisering, som vi kan vurdere etter hvert.

Vi har fått ny mail-adresse til alle medlemmer: ff@lists.oslomet.no

**7.Eventuelt**

Det er snart valg på styremedlemmer i klubben på LUI, og det er vanskelig å få folk til å stille. Anders går av som leder nå i sommer.